PÖYTÄKIRJA

Haagan seurakunnan seurakuntaneuvosto

Aika	14.03.2016 klo 17:30 - 20:00

Paikka	Hakavuoren kirkon seurakuntasali, Tolarintie 1, 00400 Helsinki

Lisätietoja	Kahvitarjoilu klo 17 alkaen

Saapuvilla olleet jäsenet

Hanna Mithiku, puheenjohtaja
Pauliina Alanko
Leea Halmetoja Marja Heltelä, kirkkoherra
Aapo Kiilunen
Antti Lanamäki
Heikki Leskinen
Anita Liimatainen
Teijo Mathlin Timo Nikunen
Tytti Matsinen
Liisa Nuorteva
Ilari Rantakari
Samuli Suolanen
Tuula Sääksi
Timo Vuori

Muut saapuvilla olleet

Leila Tolin Sofia Honkanen, 19 § Jukka Kilpeläinen, 19 §

Allekirjoitukset

Hanna Mithiku	Leila Tolin
puheenjohtaja	sihteeri

Pöytäkirjan tarkastus

Pöytäkirja on tarkastettu ja hyväksytty.

Helsinki	Helsinki

Tuula Sääksi	Timo Vuori

Pöytäkirjan nähtävänäolo

Pöytäkirja on ollut yleisesti nähtävänä _________ – _________ Haagan seurakunnan kirkkoherranvirastossa, Tolarintie 1, ja sen nähtävänä pitämisestä on ilmoitettu kirkkoherranviraston ilmoitustaululle _________ laitetulla ilmoituksella.

Marja Heltelä
kirkkoherra

Käsitellyt asiat

§	Liite	Otsikko	Sivu
15 §	Kokouksen avaus	4
16 §	Kokouksen laillisuus ja päätösvaltaisuus	4
17 §	Pöytäkirjan tarkastajien valinta	4
18 §	Esityslistan hyväksyminen	4
19 §	1	Ilmoitusasiat	5
20 §	2	Kirkkoherran päätökset	6
21 §	3	Suntion eroilmoitus eläkkeelle siirtymistä varten	7
22 §	4	Suntion viran täyttäminen	8
23 §	5	Lastenohjaajan anomus opintovapaasta	9
24 §	6	Lastenohjaajan työsuhteen täyttäminen	10
25 §	Seurakuntaneuvoston valmisteluryhmän valinta vuodelle 2016	11
26 §	Seurakuntaneuvoston syksyn 2016 kokousaikataulu	12
27 §	7	Muut asiat	13
28 §	Kokouksen päättäminen ja valitusosoitus	13

15 §	Kokouksen avaus

Puheenjohtaja avasi kokouksen.

16 §	Kokouksen laillisuus ja päätösvaltaisuus

Kokous todettiin laillisesti kokoon kutsutuksi ja päätösvaltaiseksi.

17 §	Pöytäkirjan tarkastajien valinta

Pöytäkirjan tarkastajiksi valittiin Tuula Sääksi ja Timo Vuori.

18 §	Esityslistan hyväksyminen

Hyväksyttiin esityslista kokouksen työjärjestykseksi siten, että kohtaan 13 lisätään asia: Hakavuoren kirkon kunto.

377/2016

19 §	Ilmoitusasiat

Päätösehdotus

Seurakuntaneuvosto merkitsee ilmoitusasiat tiedoksi.

Päätös

Merkittiin tiedoksi.

Selostus

Seurakuntaneuvoston pöytäkirja 1/2016.

Diakoniatyön esittely

Diakonian työalavastaava Sofia Honkanen kertoi diakoniatyön haasteista, miten vastata hätään mahdollisimman pian. Etsivälle työlle jaa vähän aikaa, koska vastaanottoajat ovat täynnä. Tässä ajassa heikoin ihminen kärsii – lapsiperheiden köyhyys on aina riski. Avustuksia voi hakea Kriisirahastosta ja Tukikummeilta. Taantumien tuloksena on nähtävissä, että taloudellinen elintaso on muuttunut sukupolvien mukana. Vaatekeräyksiä on järjestetty ja on saatu vastaanottaa lahjoituksia.

Työn arviointi tiimissä on jatkuvan tarkastelun kohteena.

Vapaaehtoinen Jukka Kilpeläinen kokee haasteena löytää lisää vapaaehtoisia lähimmäispalveluun. Taloudellista neuvontatukea sekä lapsiperheille että vanhuksille, jotka eivät itse selviä monimutkaisesta byrokratiasta on annettu työntekijöiden sekä vapaaehtoisten toimesta. Todettiin, että vapaaehtoiset soveltuvat ammattitaidoiltaan monenlaisien ryhmien vetäjiksi.

Liitteet

1	Pöytäkirja 160209

375/2016

20 §	Kirkkoherran päätökset

Päätösehdotus

Merkitään tiedoksi.

Päätös

Merkittiin tiedoksi.

Selostus

Seurakuntaneuvostolle toimitetaan mahdollista siirtämistä varten kirkkoherran (OS 8§) tekemien päätösten päätösluettelo 1/2016.

Liitteet

2	0106 Päätösluettelo

383/2016

21 §	Suntion eroilmoitus eläkkeelle siirtymistä varten

Päätösehdotus

Merkitään tiedoksi suntio Arja Collinin ero virastaan 20.6.2016 alkaen.

Päätös

Merkittiin tiedoksi.

Selostus

Seurakunnan suntio Arja Collin on jättänyt eroilmoituksen virastaan 20.6.2016 alkaen eläkkeelle siirtymistä varten.

Liitteet

3	Erohakemus, Arja Collin

378/2016

22 §	Suntion viran täyttäminen

Päätösehdotus

Seurakuntaneuvosto päättää täyttää 20.6.2016 avoimeksi tulevan suntion viran määräajaksi 1.8.2016 – 28.2.2017.

Seurakuntaneuvosto valitsee määräaikaisen viran täyttöä valmisteleman työryhmän jäseniksi kirkkoherra Marja Heltelän, pääsuntio Kari Kedon ja seurakuntaneuvoston jäsenen.

Päätös

Päätösehdotus hyväksyttiin. Työryhmän jäseniksi valittiin Marja Heltelä, Kari Keto ja Tytti Matsinen.

Selostus

Seurakunnassa tulee suntion virka avoimeksi 20.6.2016 alkaen.

Haagan seurakunnan taloussuunnitelmaan vuosille 2016-2018 on kirjattu merkittävät säästötavoitteet, jotka tulee toteuttaa joko henkilöstöä vähentämällä tai tiloista luopumalla. Koska vielä ei ole tehty tarkkaa säästösuunnitelmaa vuosille 2017-2018, on suntion virka syytä täyttää vain määräajaksi.

Määräaikaisen viran täyttöä valmistelemista varten tulee nimetä työryhmä. Työryhmään kuuluvat kirkkoherra, pääsuntio ja seurakuntaneuvoston nimeämä jäsen. Tarkoitus on, että työryhmä tuo päätösesityksensä 13.6.2016 neuvoston kokoukseen.

Pääsuntio Kari Keto on laatinut liitteenä olevan selvityksen viran täytön tarpeista.

Liitteet

4	Lausunto suntion virasta

379/2016

23 §	Lastenohjaajan anomus opintovapaasta

Päätösehdotus

Seurakuntaneuvosto myöntää lapsityönohjaaja Karita Jakobssonille virkavapaata opintoja varten ajalle 1.8.2016 – 31.7.2017.

Päätös

Päätösehdotus hyväksyttiin.

elostus

Seurakunnan lapsityönohjaaja Karita Jakobsson on anonut opintovapaata ajalle 1.8.2016 – 31.7.2017 Helsingin yliopistossa suoritettavia varhaiskasvatuksen opintoja varten.

Opintovapaalain mukaan (9.3.1979/273) § 4 mukaan työntekijällä, jonka päätoiminen palvelussuhde samaan työnantajaan yhdessä tai useammassa jaksossa on kestänyt yhteensä vähintään vuoden, on jäljempänä säädetyin rajoituksin oikeus saada opintovapaata saman työnantajan palveluksessa viiden vuoden aikana yhteensä enintään kaksi vuotta. 5 § (5.9.1986/663) mukaan opintovapaa voidaan myöntää opiskeluun julkisen valvonnan alaisessa koulutuksessa.

Kirkkojärjestyksen 6. luvun 8 § mukaan seurakuntaneuvosto myöntää yli kuukauden mittaiset virkavapaudet muille viranhaltijoille kuin papistolle. Haagan seurakuntaneuvoston ohjesäännön mukaan kirkkoherralle on delegoitu oikeus myöntää muille kuin papin viranhaltijoille enintään kuuden kuukauden virkavapaudet.

Karita Jakobsson on ollut vuoden opintovapaalla viimeisen viiden vuoden aikana, joten hänellä on oikeus hakemaansa opintovapaaseen.

Liitteet

5	Anomus opintovapaasta

378/2016

24 §	Lastenohjaajan työsuhteen täyttäminen

Päätösehdotus

Seurakuntaneuvosto päättää

palkata sijaisen lapsityönohjaajan virkavapauden ajaksi 1.8.2016 – 31.7.2017.

valita työsuhteen sijaisuutta valmistelevaan työryhmään jäseniksi kirkkoherra Marja Heltelän, lapsityönohjaaja Aila Pihlajaveden sekä seurakuntaneuvoston jäsenen.

Päätös

Päätösehdotus hyväksyttiin. Työryhmän jäseniksi valittiin Marja Heltelä, Aila Pihlajavesi ja Heikki Leskinen.

Selostus

Lastenohjaaja Karita Jakobsonille on myönnetty virkavapaata opintoja varten ajanjaksolle 1.8.2016 – 31.7.2017.

Haagan seurakunnan taloussuunnitelmaan vuosille 2016-2018 on kirjattu merkittävät säästötavoitteet, jotka tulee toteuttaa joko henkilöstöä vähentämällä tai tiloista luopumalla. Jokaisen auki tulevan viran tai työsuhteen täyttämistä on huolella mietittävä.

Lapsityöntiimin työalavastaava Aila Pihlajavesi on laatinut liitteenä olevan selvityksen lastenohjaaja Karita Jakobssonin opintovapaan aikaisen työsuhteen täytön tarpeista.

Työsuhteen sijaisuuden täyttämistä varten tulee valita valmistelutyöryhmä. Valmistelutyöryhmään kuuluvat kirkkoherra, lapsityönohjaaja ja seurakuntaneuvoston jäsen.

Liitteet

6	Lausunto lastenohjaajan työsuhteen täyttämiseen

376/2016

25 §	Seurakuntaneuvoston valmisteluryhmän valinta vuodelle 2016

Päätösehdotus

Seurakuntaneuvosto valitsee keskuudestaan vuodelle 2016 valmisteluryhmän, johon kuuluvat puheenjohtaja, varapuheenjohtaja sekä kaksi muuta seurakuntaneuvoston jäsentä. Lisäksi valitaan varahenkilöt.

Päätös

Valmisteluryhmään valittiin Hanna Mithiku, Marja Heltelä, Antti Lanamäki, Tytti Matsinen ja varajäseniksi Aapo Kiilunen, Timo Vuori ja Heikki Leskinen.

Selostus

Seurakuntaneuvosto valitsi kokouksessaan 12.1.2015 kokouksia valmistelevaan työryhmään vuodelle 2015 varapuheenjohtaja Hanna Mithikun, Heikki Leskisen ja Timo Vuoren. Varahenkilöksi valittiin Antti Lanamäki ja Aapo Kiilunen. Koska valinta oli määräaikainen, tulee seurakuntaneuvoston valita valmisteluryhmän jäsenet vuodelle 2016.

376/2016

26 §	Seurakuntaneuvoston syksyn 2016 kokousaikataulu

Päätösehdotus

Seurakuntaneuvosto merkitsee kokousaikataulun tiedoksi.

Päätös

Merkittiin tiedoksi.

Selostus

Seurakuntaneuvoston sekä valmisteluryhmän syksyn 2016 kokousaikataulu (maanantaisin) on seuraava:

Kokoukset: 5.9., 10.10., 7.11., 12.12. (kokous + jouluateria)

Valmisteluryhmä (klo 17): 29.8., 3.10., 31.10. ja 5.12.

477/2016

27 §	Muut asiat

Päätösehdotus

Merkitään tiedoksi.

Päätös

Merkittiin tiedoksi.

Selostus

Hakavuoren kirkon kunto

Kirkkoherran ja valmisteluryhmän kokoama selvityspyyntö todettiin hyvin laadituksi. Vilkkaan keskustelun jälkeen päätettiin, että kirkkoherra tekee selvityspyyntöön tarvittavat tarkennukset ja lisäykset. Päivitetty selvityspyyntö pöytäkirjan liitteenä.

Vapputapahtumaa varten arpajaisvoittoja voi tuoda Huopalahden kirkolle.

Liitteet

7	Selvityspyyntö YKN

28 §	Kokouksen päättäminen ja valitusosoitus

Puheenjohtaja päätti kokouksen ja antoi valitusosoituksen.

OIKAISUVAATIMUSOHJEET JA VALITUSOSOITUS

MUUTOKSENHAKUKIELLOT

Kieltojen perusteet

Valmistelua ja täytäntöönpanoa koskevat muutoksenhakukiellot

Seuraavista päätöksistä ei kirkkolain 24 luvun 5 §:n mukaan saa tehdä kirkollisvalitusta eikä hallintolainkäyttölain 5 §:n 1 momentin nojalla hallintovalitusta, koska päätös koskee vain valmistelua tai täytäntöönpanoa. Julkista hankintaa koskevasta päätöksestä ei saa tehdä julkisista hankinnoista annetun lain mukaista valitusta, koska päätös koskee yksinomaan hankintamenettelyn valmistelua.

Pöytäkirjan pykälät:

Oikaisuvaatimusoikeudesta aiheutuva valituskielto

Koska päätöksestä voidaan tehdä kirkkolain 24 luvun 3 §:n 1 momentin mukaan kirjallinen oikaisuvaatimus, seuraaviin päätöksiin ei saa hakea muutosta valittamalla:

Pöytäkirjan pykälät:

Alistusasiaa koskeva muutoksenhakukielto

Kirkkolain 24 luvun 3 §:n 2 momentin mukaan oikaisuvaatimusta ei saa tehdä päätöksestä, joka alistetaan tuomiokapitulin tai kirkkohallituksen vahvistettavaksi.

Pöytäkirjan pykälät:

Erikseen säädetyt muutoksenhakukiellot

1. Kirkkolain 24 luvun 14 §:n 2 momentin,
2. hallintolainkäyttölain 5 §:n 2 momentin,
3. kirkon virkaehtosopimuslain 19 §:n, tai
4. muun lainsäädännön mukaan seuraaviin päätöksiin ei saa hakea muutosta valittamalla.

Pöytäkirjan pykälät ja valituskieltojen perusteet:

Hankintoja koskevat muutoksenhakukiellot

Hankintaa koskevista seuraavista päätöksistä ei kirkkolain 24 luvun 8a §:n 2 momentin nojalla saa tehdä kirkkolain mukaista oikaisuvaatimusta eikä kirkollisvalitusta, jos asia kuuluu markkinaoikeuden toimivaltaan. Asia kuuluu markkinaoikeuden toimivaltaan, mikäli hankinnan arvo ylittää hankintalain 15 §:n mukaisen kynnysarvon.

Pöytäkirjan pykälät:

OIKAISUVAATIMUSOHJEET

Oikaisuvaatimusviranomainen ja -aika

Seuraaviin päätöksiin tyytymätön voi tehdä kirjallisen oikaisuvaatimuksen.

Viranomainen, jolle oikaisuvaatimus tehdään ja yhteystiedot:

Haagan seurakunnan seurakuntaneuvosto

Käyntiosoite:	Tolarintie 1, Helsinki
Postiosoite:	Tolarintie 1, 00400 Helsinki
Telekopio:	09 2340 3200
Sähköposti:	haaga.srk@evl.fi

Pöytäkirjan pykälät:

Oikaisuvaatimus on tehtävä 14 päivän kuluessa siitä, kun asianosainen on saanut tiedon päätöksestä. Tiedoksiannon katsotaan tapahtuneen seitsemäntenä päivänä kirjeen lähettämisestä, jollei sen näytetä tapahtuneen myöhemmin. Seurakunnan jäsenen katsotaan saaneen päätöksestä tiedon kun pöytäkirja on asetettu yleisesti nähtäväksi. Oikaisuvaatimuksen voi omalla vastuullaan lähettää postitse, lähetin välityksellä tai sähköisesti (telekopioilla tai sähköpostilla). Oikaisuvaatimuksen on oltava perillä oikaisuvaatimusajan viimeisenä päivänä ennen viraston aukioloajan päättymistä.

Oikaisuvaatimuksen sisältö

Oikaisuvaatimuksesta on käytävä ilmi:

- oikaisuvaatimuksen tekijän nimi ja tarvittavat yhteystiedot asian hoitamiseksi
- tiedot oikaisuvaatimuksen kohteena olevasta päätöksestä
- millaista oikaisua päätökseen vaaditaan
- millä perusteilla oikaisua päätökseen vaaditaan.

HANKINTAOIKAISU

Hankintaoikaisun tekeminen

Hankintayksikön päätökseen tai muuhun hankintamenettelyssä tehtyyn ratkaisuun tyytymätön asianosainen voi tehdä hankintayksikölle kirjallisen hankintaoikaisun (Hankintalaki 80-83 §).

Toimitusosoite

Hankintaoikaisu toimitetaan hankintayksikölle. Hankintayksikön yhteystiedot:

Herttoniemen seurakunta

Käyntiosoite:	Tolarintie 1, Helsinki
Postiosoite:	Tolarintie 12, 00400 Helsinki
Telekopio:	09 2340 3200
Sähköposti:	haaga.srk@evl.fi

Pöytäkirjan pykälät:

Hankintaoikaisu on tehtävä 14 päivän kuluessa siitä, kun asianosainen on saanut tiedon hankintayksikön päätöksestä tai muusta hankintamenettelyssä tehdystä ratkaisusta. Hankintaoikaisun voi omalla vastuullaan lähettää postitse, lähetin välityksellä tai sähköisesti. Tiedoksiannon katsotaan tapahtuneen seitsemäntenä päivänä kirjeen lähettämisestä, jollei sen näytetä tapahtuneen myöhemmin. Käytettäessä sähköistä tiedoksiantoa viestin katsotaan saapuneen vastaanottajalle sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä siitä, että sähköinen viesti on saapunut vastaanottajalle myöhemmin. Hankintaoikaisun on oltava perillä oikaisuvaatimusajan viimeisenä päivänä ennen viraston aukioloajan päättymistä.

Hankintaoikaisun sisältö

Hankintaoikaisusta on käytävä ilmi:

- oikaisua vaativan nimi sekä tarvittavat yhteystiedot asian hoitamiseksi
- tiedot hankintaoikaisun kohteena olevasta päätöksestä
- millaista oikaisua päätökseen vaaditaan
- millä perusteilla oikaisua päätökseen vaaditaan

Hankintaoikaisuun on liitettävä asiakirjat, joihin vaatimuksen tekijä vetoaa, jolleivät ne jo ole hankintayksikön hallussa.

VALITUSOSOITUS

Kirkollis- ja hallintovalitukset

Seuraaviin päätöksiin voidaan hakea muutosta kirjallisella valituksella. Valitusviranomainen ja yhteystiedot:

Helsingin hallinto-oikeus

Käyntiosoite:	Radanrakentajantie 5, Helsinki
Postiosoite:	Radanrakentajantie 5, 00520 Helsinki
Telekopio:	029 56 42 079
Sähköposti:	helsinki.hao@oikeus.fi	Valitusaika 30 päivää.

Kirkollisvalitus, pöytäkirjan pykälät:
Hallintovalitus, pöytäkirjan pykälät:

Kirkollisvalitus alistusasiassa

Seuraaviin päätöksiin voidaan hakea muutosta kirjallisella valituksella. Valitusviranomainen ja yhteystiedot:

Helsingin hiippakunnan tuomiokapituli, pöytäkirjan pykälät:

Käyntiosoite:	Bulevardi 16 B, V kerros, Helsinki
Postiosoite:	Bulevardi 16 B, 00120 Helsinki
Telekopio:	(09) 2340 3050
Sähköposti:	helsinki.tuomiokapituli@evl.fi	Valitusaika 30 päivää.

Kirkkohallitus, pöytäkirjan pykälät:

Käyntiosoite:	Eteläranta 8, Helsinki
Postiosoite:	PL 210, 00131 Helsinki
Telekopio:	(09) 1802 350
Sähköposti:	kirkkohallitus@evl.fi	Valitusaika 30 päivää.

Valitus markkinaoikeuteen, pöytäkirjan pykälät:

Valitus on tehtävä kirjallisesti 14 päivän kuluessa siitä, kun ehdokas tai tarjoaja on saanut kirjallisesti tiedon asemaansa vaikuttavasta ratkaisusta tai tarjousmenettelyn ratkaisusta ja sen perusteista sekä kirjallisen ohjeen asian saattamisesta markkinaoikeuden käsiteltäväksi (valitusosoitus). Tiedoksiannon katsotaan tapahtuneen seitsemäntenä päivänä kirjeen lähettämisestä, jollei sen näytetä tapahtuneen myöhemmin. Käytettäessä sähköistä tiedoksiantoa viestin katsotaan saapuneen vastaanottajalle sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä siitä, että sähköinen viesti on saapunut vastaanottajalle myöhemmin.

Hankinta-asiaan muutosta hakevan on lisäksi kirjallisesti ilmoitettava hankintayksikölle asian saattamisesta markkinaoikeuden käsiteltäväksi. Ilmoitus on toimitettava hankintayksikön ilmoittamaan osoitteeseen viimeistään silloin, kun hankintaa koskeva valitus toimitetaan markkinaoikeuteen. Hankintayksikön yhteystiedot ovat edellä hankintaoikaisua koskevassa kohdassa.

Markkinaoikeuden yhteystiedot

Valitus on toimitettava markkinaoikeudelle osoitettuna osoitteeseen:

Postiosoite:	Radanrakentajantie 5, 00520 Helsinki
Telekopio:	029 56 433 14
Sähköposti:	markkinaoikeus@oikeus.fi	Valitusaika 14 päivää.

Muutoksenhakuajan laskeminen

Valitus- ja oikaisuvaatimusaika lasketaan päätöksen tiedoksisaannista, tiedoksisaantipäivää lukuun ottamatta. Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä, saantitodistuksen osoittamana aikana tai erilliseen tiedoksisaantitodistukseen merkittynä aikana.

Valituskirjelmä

Valituskirjelmässä on ilmoitettava:
- valittajan nimi ja kotikunta
- postiosoite ja puhelinnumero, joihin asian käsittelyä koskevat ilmoitukset valittajalle voidaan toimittaa
- päätös, johon haetaan muutosta
- miltä kohdin päätökseen haetaan muutosta ja mitä muutoksia siihen vaaditaan tehtäväksi
- perusteet, joilla muutosta vaaditaan

Valittajan, laillisen edustajan tai asiamiehen on allekirjoitettava valituskirjelmä. Jos valittajan puhevaltaa käyttää hänen laillinen edustajansa tai asiamiehensä taikka jos valituksen laatijana on muu henkilö, on valituskirjelmässä ilmoitettava myös tämän nimi ja kotikunta.

Valituskirjelmään on liitettävä:
- päätös, johon haetaan muutosta, alkuperäisenä tai jäljennöksenä
- todistus siitä, minä päivänä päätös on annettu tiedoksi, tai muu selvitys valitusajan alkamisajankohdasta
- asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle.

Asiamiehen, jollei hän ole asianajaja tai julkinen oikeusavustaja, on liitettävä valitukseen valtakirja.

Markkinaoikeuden käsiteltäväksi valituksella voidaan saattaa hankintalaissa (548/2007) tarkoitettu hankintayksikön päätös tai hankintayksikön muu hankintamenettelyssä tehty ratkaisu, jolla on vaikutusta ehdokkaan tai tarjoajan asemaan. Markkinaoikeuden käsiteltäväksi valituksella ei voida saattaa hankintayksikön sellaista päätöstä tai muuta ratkaisua, joka koskee yksinomaan hankintamenettelyn valmistelua. Asia voidaan saattaa markkinaoikeuden käsiteltäväksi, mikäli hankinnan arvo ylittää hankintalain 15 §:n mukaisen kynnysarvon.

Valitusasiakirjojen toimittaminen

Valitusasiakirjat on toimitettava valitusajassa päätöksessä mainitulle valitusviranomaiselle. Omalla vastuulla valitusasiakirjat voi lähettää postitse, lähetin välityksellä tai sähköisesti. Postiin valitusasiakirjat on jätettävä niin ajoissa, että ne ehtivät perille valitusajan viimeisenä päivänä ennen viraston aukioloajan päättymistä.

Oikeudenkäyntimaksu

Tuomioistuinten ja eräiden oikeushallintoviranomaisten suoritteista perittävistä maksuista annetun lain (701/1993) 3 §:n nojalla muutoksenhakijalta peritään oikeudenkäyntimaksu hallinto-oikeudessa 97 euroa ja markkinaoikeudessa 244 euroa, jollei lain 6 tai 7 §:stä muuta johdu.

Yksityiskohtainen valitusosoitus liitetään pöytäkirjanotteeseen.

Kansallisen kynnysarvon suuruus on 30.000 € (tavarat ja palvelut), 100.000 € (terveydenhoito- ja sosiaalipalvelut) ja 150.000 € (rakennus- ja käyttöoikeusurakat).